Braunwald

Braunwald lii oovdiš kieldâ Glarus kantonist Sveeicist. Ive 2024 loopâst Braunwaldist assii 267 olmožid. Kieldâ vijđodâh lâi 10,19 km². Braunwald lii uccâ autottes siijdâš, kuus ij lah luoddâ já piäsá tuše várádâhjunáin. Braunwald várádâhjunásajattâh lii 1 256 m merâtääsi paajaabeln.

Historjá
Braunwald vuáđudui ive 1421, mut aalgâst tobbeen lijjii ässeeh tuše keessiv. Esken 1700-lovvoost ulmuuh asâškuottii Braunwaldist pirrâ ive. 1800-lovvoost tohon huksejii pegâlmâs puáráttuv, mast ellii ennuv riges ulmuuh. Rakânâs lii vala kiävtust, mut tääl tot lii vajoidittempyecceiviäsu. Várádâjunárađe poođij ive 1907, mon maŋa šoddii motomeh hotelleh. Onnáá peeivi Braunwaldist láá meiddei maaŋgah luámutááluh, main Zürichist já ton kuávlust ässee ulmuuh viettih rijjâääigis. Taan keežild Braunwald ässeeloho lii merhâšitteht aaleeb luámupoojij ääigi.

Ive 1725 rääjist ovtâskâs perruuh assii pisovávt Braunwaldist. Braunwald škovlâ vuáđudui ive 1841, já tot finnij jieijâs rakânâs ive 1857.

 Kieldâlahtem 
Braunwald kieldâ lopâttui ive 2010 loopâst, ko Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi já Sool kieldah lahtojii oohtân já šoodâi uđđâ Glarus Süd kieldâ. Uđđâ kieldâst ääsih 9 849 olmožid (31.12.2024), já ton vijđodâh lii 430,03 km2.

Viehâdâh
Ässeeloho
Braunwaldist assii 327 olmožid ive 1941, 402 olmožid ive 1950, 491 olmožid ive 1960, 408 olmožid ive 2000 já 308 olmožid ive 2010.

Čuávuváá tavlustuvâst lii Braunwald ässeeloho ive 2017 rääjist Glarus Süd kieldâ virgálij nettisiijđoi mield:

Eennâmtiätu
Šoŋŋâdâh
Braunwaldist muáttá koskâmiärálávt 9 m jyehi täälvi, mon áánsust Braunwald lii niäljádin muottiimus sijdâ ubâ Euroopist.

Fáádást eres soojijn

 Glarnerland 
 Braunwald 

Käldeeh

Luokka:Autottes kuávluh
Luokka:Glarus kanton tälvivalastâllâmkuávdááh
Luokka:Glarus Süd
Luokka:Sveeici ovdiih kieldah
Luokka:Sveeici siijdah